Գավառի ՕԿ համակարգողը պրեզենտացիայով ներկայացրեց բնապահպանության ոլորտում քաղաքացիական շարժումների մի քանի հաջողված օրինակներ, մասնավորապես ուղղված՝ Թռչկանի ջրվեժի և Մաշտոցի պուրակի պահպանմանը, Հրազդանի երկաթի հանքի և Ֆիալետովո գյուղի տարածքում ոսկու հանքի շահագործման դեմ, ՍՈՍ Սևան, ՍՈՍ Արգիճի և ՍՈՍ Շիկահող նախաձեռնությունները: Կենտրոնի տեղեկատվական ցանցի միջոցով երիտասարդները տեղեկացան նաև Դալմայի այգիների պաշտպանությանն ուղղված այգեգործների գործողությունների մասին, Փրկենք Թեղուտը, Ամուլսարի ոսկու հանքի շահագործման դեմ և այլ քաղաքացիական շարժումների մասին, որոնք սկսվել են շատ տարիներ առաջ, բայց դեռ շոշափելի արդյունքներ չեն տվել: